Михаил Лъкатник
Крокодил

chitanka.info

— Крокодил, крокодил,

я кажи къде си бил?

— Аз ли?

Някога край Нил

всяка сутрин чай съм пил.

Идеш ли край Мисисипи,

леля леща ще ти сипе.

Чичо ми пък се препича

край реката Амазонка.

Видиш ли го — той обича —

дай му хрупкава бонбонка.

Братовчедка ми в Янгце

най обича млечице…

— Лъжеш, хитрьо-хитроват!

Лъжеш, зъбльо-зъбзъбат!

Знам, роден си от яйце,

но не си ти птичка.

Хрускаш лакомо месце,

хрускаш до костичка…

Стой си там във тая клетка

зад дебелата решетка!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.